足尖鞋源於浪漫芭蕾舞(romantic ballet)盛行嘅1820年代[7]，當時義大利名芭蕾舞蹈員瑪麗塔裡奧尼(Maria Taglioni)開始咗嘗試做腳尖企，而因為當時仲未有足尖鞋呢家嘢，佢就自己鬱手改造自己對軟鞋，將棉花塞入去對鞋嘅腳尖位嗰度，等自己做腳尖企嗰陣腳趾冇咁辛苦。打後腳尖企開始盛行，成為正規芭蕾舞技巧嘅一部份，正式令到芭蕾舞界研究整足尖鞋。而遲嚇到咗1862年，足尖鞋嘅製作技術成熟，大致上成為咗廿一世紀見到嘅樣[8]。